**Żëczba dlô dzecka**

Sł. E. Pryczkowski, muz. T. Dargacz

Dzecuszkò słodczé na wid zdrzi swiatka -

Nôdrogszi skôrb dlô starszich w chëczach,

Dlô starków dôr nômilszi w òczach,

Drodżi aniółk dlô sostrë, bratka.

Ref. Niech Bóg mù zdrowié dôwô dërch bëlné

Bë mògło rosc dlô Kaszëb érë

I niech mô dosc méstersczi lirë,

A przë tim wiedno skrómné, wòlné.

Ju wnet mòc przińdze żebë so radzëc

Z kòlébczi wlezc na krãté damë

I w żëcym niesc przeróżné kamë,

Rëklënë wszelczé letkò gładzëc.

Ref. Bò dobrze wiedzec, że żëcé snôżé

Bëc mòże jak mëmczënë kwiatë

Czej leno tak do slédny datë

W pòkòrze wiodłé bãdze bòżi.